Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 271

3. Létesítés és használat tűzvédelmi szabályai Definíciós szinten sajátítsák el a tanulók: — a veszélyességi övezet, helyiség, szabadtér, tűzszakasz, épület, műtárgy, építmény, létesítmény robbanási határérték, lobbanáspont, gyulladási hőmérséklet fogalmát, — a tűzveszélyességi osztályok jelét, megnevezését, — az éghető folyadékok tűzveszélyességi fokozatának fogalmát, — az elhelyezés alapelveit, a tűztávolság fogalmát, — az építőanyagok éghetőségi csoportosítását, — az épületszerkezetek éghetőségi csoportjait, a tűzállósági határérték és a tűzállósági fokozat fogalmát, — a világítóberendezés, a villamos berendezés, a tüzelő-fűtő berendezés, a szellőztetés, a hő- és füstelvezetés, a villámvédelem, a sztatikus feltöltődés elleni védelem fogalmát, lényegi tartalmát, — a tűzfal, a tűzgátló fal, a tűzgátló födém, a tűzterjedési gátak, a tűzgátló előtér és a hasadó nyíló felület fogalmát, — a munkaterületek rendjére vonatkozó szabályokat, a tűzveszélyes tevékenység végzésére vonatkozó szabályokat, a dohányzás szabályait, — a raktározás általános szabályait, a gázpalackok tárolásának szabályait, — az éghető folyadékok helyiségben és kamrában történő tárolásának szabályait, a szilárd anyag szabadban tárolásának szabályait, — a szállítás általános szabályait. Jártassági szinten tudják végrehajtani a tanulók: — a tevékenységek, a munkaterületek tűzveszélyességi osztályba sorolásának elvégzését, — a beruházásokhoz, tevékenységváltáshoz kapcsolódó, létesítési-használati alapelvek alkalmazását, — a használati hiányosságok felismerését és kiküszöbölésük megoldásait.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes